
ΤΕΥΧΟΣ ΔΕΥΤΕΡΟ 


Αρ 


. Φύλλου 3040 


ΑΠΟΦΑΣΗ 

Αριθμ. αττόφ. 762/22-6 -2018 

Έγκριση Κανονισμού Διατμηματικού Προγράμ¬ 
ματος Μεταπτυχιακών Σπουδών του Τμήματος 
Βιολογίας και του Παιδαγωγικού Τμήματος Δη¬ 
μοτικής Εκπαίδευσης του Εθνικού και Καποδι- 
στριακού Πανεπιστημίου Αθηνών, με τίτλο «Δι¬ 
δακτική της Βιολογίας» 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,43,45 και 85. 

2. Την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την αριθμ. 216772/Ζ1 /8-12-2017 υπουργική από¬ 
φαση (ΦΕΚ 4334/12-12-2017, τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521/2018 «Ίδρυση Πανεπιστη¬ 
μίου Δυτικής Αττικής και άλλες διατάξεις» (ΦΕΚ Α'38). 

5. Τις παραγράφους 1 και 5 του άρθρου 101 του 
ν. 4547/18 (ΦΕΚ ΑΊ 02). 

6. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

8. Το π.δ. 85/31 -5-2013 (ΦΕΚ Α' 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

9. Τιςδιατάξειςτου ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/02-08-2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 


10. Το απόσπασμα πρακτικού της Συνέλευσης του 
Τμήματος Βιολογίας του ΕΚΠΑ (συνεδρίαση 14/03/2018). 

11 .Το απόσπασμα πρακτικού της Συνέλευσης του Παι- 
δαγωγικούΤμήματοςΔημοτικής Εκπαίδευσηςτου ΕΚΠΑ 
(συνεδρίαση 21/02/2018). 

12. Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (5η συνεδρίαση 12-4-2018) 

13. Το απόσπασμα πρακτικού της Συγκλήτου του ΕΚΠΑ 
(συνεδρίαση 30-4-2018). 

14. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού του Διατμηματικού Προ¬ 
γράμματος Μεταπτυχιακών Σπουδών του Τμήματος 
Βιολογίας και του Παιδαγωγικού Τμήματος Δημοτικής 
Εκπαίδευσηςτου Εθνικού και Καποδιστριακού Πανεπι¬ 
στημίου Αθηνών με τίτλο «Διδακτική της Βιολογίας», από 
το ακαδημαϊκό έτος 2017-2018, ως ακολούθως: 

Άρθρο 1 

Αντικείμενο - Σκοπός 

Σκοπός του ΔΠΜΣ «Διδακτική της Βιολογίας» είναι η 
παροχή υψηλού επιπέδου μεταπτυχιακής εκπαίδευσης 
στο επιστημονικό πεδίο της Διδακτικής της Βιολογίας. 
Συγκεκριμένα, παρέχονται γνώσεις, αρχές και μεθοδολο¬ 
γία για την έρευνα στη διδασκαλία και τη μάθηση της Βι¬ 
ολογίας, στην αξιοποίηση τεχνολογιών επικοινωνίας και 
πληροφορίας στη διδακτική πράξη και στην εκπαίδευση. 

Το ΔΠΜΣ οδηγεί στην απονομή Διπλώματος Μεταπτυ¬ 
χιακών Σπουδών (ΔΜΣ) στη «Διδακτική της Βιολογίας» 
μετά την πλήρη και επιτυχή ολοκλήρωση των σπουδών 
με βάση το πρόγραμμα σπουδών. 

Οι τίτλοι απονέμονται από το Τμήμα Βιολογίας του 
Εθνικού και Καποδιστριακού Πανεπιστημίου Αθηνών 
με αναφορά του Παιδαγωγικού Τμήματος Δημοτικής 
Εκπαίδευσης ως συνεργαζόμενο Τμήμα. 

Άρθρο 2 

Δομή και Όργανα ΔΠΜΣ 

Αρμόδια όργανα για τη λειτουργία του ΔΠΜΣ σύμφω¬ 
να με το ν. 4485/2017 είναι: 

Η Ειδική Διατμηματική Επιτροπή (ΕΔΕ) του Δ.Π.Μ.Σ.: 
συγκροτείται από πέντε (5) μέλη Δ.Ε.Π. των συνεργα- 
ζόμενων Τμημάτων που εκλέγονται από τη Συνέλευση 

κάθε Τμήματος για διετή θητεία, καθώς και από δύο (2) 
εκπροσώπους των φοιτητών του Δ.Π.Μ.Σ. που εκλέγο¬ 
νται από τους φοιτητέςτου Δ.Π.Μ.Σ. για ετήσια θητεία. Η 
κατανομή των μελών ανά συνεργαζόμενοΤμήμα και κατ’ 
αναλογία του αριθμού των διδασκόντων στο Δ.Π.Μ.Σ. 
έχει ως εξής: 

-Τρία μέλη ΔΕΠ του Τμήματος Βιολογίας του ΕΚΠΑ 

- Δυο μέλη ΔΕΠ του Παιδαγωγικού Τμήματος Δημοτι¬ 
κής Εκπαίδευσης του ΕΚΠΑ 

Το κάθε συνεργαζόμενοΤμήμα ορίζει ένα αναπληρω¬ 
ματικό μέλος για την Ε.Δ.Ε.. 

Ο Πρόεδρος της Ε.Δ.Ε., όπως και ο Διευθυντής του 
Δ.Π.Μ.Σ., προέρχονται από το Τμήμα Βιολογίας, το οποίο 
έχει τη διοικητική στήριξη του Δ.Π.Μ.Σ.. 

Η Συντονιστική Επιτροπή (ΣΕ) του ΔΠΜΣ: απαρτίζεται 
από πέντε (5) μέλη Δ.Ε.Π. των συνεργαζόμενωνΤμημά¬ 
των που έχουν αναλάβει μεταπτυχιακό έργο και εκλέγο¬ 
νται από την ΕΔΕ για διετή θητεία. Μέλη της Σ.Ε. μπορούν 
να αποτελούν και μέλη της Ε.Δ.Ε.. Η κατανομή των μελών 
ανά συνεργαζόμενο φορέα και κατ' αναλογία του αριθ¬ 
μού των διδασκόντων τους στο Δ.Π.Μ.Σ. έχει ως εξής: 

-Τρία (3) μέλη Δ.Ε.Π. του Τμήματος Βιολογίας 

- Δύο μέλη ΔΕΠ του Παιδαγωγικού Τμήματος Δημοτι¬ 
κής Εκπαίδευσης 

Το κάθε συνεργαζόμενοΤμήμα ορίζει ένα αναπληρω¬ 
ματικό μέλος για τη Σ.Ε.. 

Τα μέλη της Σ.Ε. δεν δικαιούνται επιπλέον αμοιβή ή 
αποζημίωση για τη συμμετοχή τους στην επιτροπή. 
Πρόεδρος της Σ.Ε. είναι ο Διευθυντής του Δ.Π.Μ.Σ.. Η 
θητεία του Προέδρου της Σ.Ε. μπορεί να ανανεωθεί μία 
φορά. Η Σ.Ε. είναι αρμόδια για την παρακολούθηση και 
τον συντονισμό της λειτουργίας του προγράμματος και: 

-Εισηγείται στην Ε.Δ.Ε. την κατανομή του διδακτικού 
έργου μεταξύ των διδασκόντων του Δ.Π.Μ.Σ.. 

-Ορίζει τον επιβλέποντα και τα μέλη της τριμελούς επι¬ 
τροπής εξέτασης διπλωματικών εργασιών, ο ορισμός της 
οποίας επικυρώνεται από την Ε.Δ.Ε.. 

-Εξετάζει φοιτητικά θέματα όπως αιτήσεις αναστολής 
φοίτησης, παράτασης σπουδών, αναγνώρισης μαθη¬ 
μάτων από προηγούμενη μεταπτυχιακή εκπαίδευση, 
αντικατάστασης μαθημάτων του παρόντος Δ.Π.Μ.Σ. με 
μαθήματα άλλων Μεταπτυχιακών Προγραμμάτων, και 
εισηγείται σχετικά στην Ε.Δ.Ε.. 

-Η Συντονιστική Επιτροπή, με εξουσιοδότηση της 
Ε.Δ.Ε., θα αποφασίζει ως προς την οικονομική διαχείριση 
και ειδικότερα ως προς την έγκριση των δαπανών του 
προγράμματος και θα πιστοποιεί τη σχέση εκπαιδευτι¬ 
κών αναγκών του συγκεκριμένου προγράμματος με τις 
εκάστοτε αιτούμενες δαπάνες. 

3. Ο Διευθυντής του ΔΠΜΣ και ο Αναπληρωτής του: 
Ο Διευθυντής του Δ.Π.Μ.Σ. είναι μέλος Δ.Ε.Π. πρώτης 
βαθμίδας ή της βαθμίδας του αναπληρωτή, του ιδίου 
ή συναφούς γνωστικού αντικειμένου με το γνωστικό 
αντικείμενο του Δ.Π.Μ.Σ.. Επιπλέον, είναι μέλος και Πρό- 
εδροςτηςΣ.Ε.. Ορίζεται μαζί με τον Αναπληρωτή του, με 
απόφαση της Ε.Δ.Ε. για διετή θητεία. 

Ο Διευθυντής του Δ.Π.Μ.Σ. εισηγείται στα αρμόδια 
όργανα του Ιδρύματος για κάθε θέμα που αφορά την 


αποτελεσματική λειτουργία του προγράμματος. Ο Δι¬ 
ευθυντής δεν μπορεί να έχει περισσότερες από δύο (2) 
συνεχόμενες θητείες και δεν δικαιούται επιπλέον αμοιβή 
για το διοικητικό του έργο ως Διευθυντή. Έχει τις ακό¬ 
λουθες αρμοδιότητες: 

-Συγκαλεί σε συνεδρίαση τη Σ.Ε.. 

-Καταρτίζει την ημερήσια διάταξη των εν λόγω συνε¬ 
δριάσεων, λαμβάνοντας υπόψη εισηγήσεις των μελών 
και οργάνων του Δ.Π.Μ.Σ.. 

-Ορίζει εκλογές για την αναπλήρωση μελών επιτροπών 
λόγω κένωσης θέσης. 

-Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στην Ε.Δ.Ε. για έγκριση. 

-Είναι υπεύθυνος για την παρακολούθηση της εκτέλε¬ 
σης του προϋπολογισμού και για την έκδοση των εντο¬ 
λών πληρωμής των σχετικών δαπανών. 

Κατά τη λήξη της θητείας του, καθώς και της Σ.Ε., συ¬ 
ντάσσει αναλυτικό απολογισμό του ερευνητικού και εκ¬ 
παιδευτικού έργου του Δ.Π.Μ.Σ., καθώς και των λοιπών 
δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του Δ.Π.Μ.Σ.. 

Ο Αναπληρωτής Διευθυντής του Δ.Π.Μ.Σ. είναι μέλος 
Δ.Ε.Π. πρώτης βαθμίδας ή της βαθμίδαςτου αναπληρω¬ 
τή, του ιδίου ή συναφούς γνωστικού αντικειμένου με το 
γνωστικό αντικείμενο του Δ.Π.Μ.Σ., και εκπληρώνει τα 
καθήκοντα του Διευθυντή σε περίπτωση απουσίας του. 

Η διοικητική και γραμματειακή υποστήριξη του 
Δ.Π.Μ.Σ. «Διδακτική της Βιολογίας» γίνεται από τη 
Γραμματεία του Τμήματος Βιολογίας. Το Δ.Π.Μ.Σ. υπο¬ 
στηρίζεται οργανωτικά από άτομο της Γραμματείας του 
Δ.Π.Μ.Σ. που είναι εγκατεστημένη στον Τομέα Βιολογί¬ 
ας Κυττάρου και Βιοφυσικής στο Τμήμα Βιολογίας του 
Ε.Κ.Π.Α. και βρίσκεται υπό την επιστασία της Γραμματείας 
του Τμήματος Βιολογίας του Ε.Κ.Π.Α.. Η Γραμματεία του 
Δ.Π.Μ.Σ. έχει ως καθήκον τη γραμματειακή και οργανω¬ 
τική υποστήριξη του Δ.Π.Μ.Σ., όπως την προετοιμασία 
της διαδικασίας εισδοχής υποψηφίων, την τήρηση των 
οικονομικών στοιχείων του Δ.Π.Μ.Σ., το συντονισμό 
και οργάνωση των εργαστηρίων και των μαθημάτων, 
τη γραμματειακή υποστήριξη της Σ.Ε., την καταχώριση 
βαθμολογιών κ.λ.π. 

Άρθρο 3 

Κατηγορίες και αριθμός εισακτέων 

Στο ΔΠΜΣ «Διδακτική της Βιολογίας» γίνονται δεκτοί 
κάτοχοι τίτλου του Α’ κύκλου σπουδών των Τμημάτων 
Βιολογίας, Χημείας, Φυσικής, Γεωλογίας, Πληροφορικής, 
ΠΤΔΕ, ΤΕΑΠΥ, ή αντίστοιχων ομοταγών, αναγνωρι¬ 
σμένων από το ΔΟΑΤΑΠ, ιδρυμάτων της αλλοδαπής. 

Γίνονται δεκτοί ως υπεράριθμοι και μέλη των κατη¬ 
γοριών ΕΕΠ, ΕΔΙΠ και ΕΤΕΤ σύμφωνα με την παρ. 8 του 
άριθμ. 34 του ν. 4485/17. 

Το ΔΠΜΣ «Διδακτική της Βιολογίας» θα δέχεται τριάντα 
(30) φοιτητές (ανά ακαδημαϊκό έτος και προγραμματίζεται 

να απασχολεί τριάντα δύο (32) συνολικά διδάσκοντες, 
τουλάχιστον 80% από τα συνεργαζόμενα Τμήματα Βιο¬ 
λογίας και Παιδαγωγικό Τμήμα Δημοτικής Εκπαίδευσης 
του ΕΚΠΑ και 20% από τις κατηγορίες διδασκόντων της 
παρ. 5 του άρθρου 36 του ν. 4485/2017. Αυτό αντιστοιχεί 
σε ένα (1) διδάσκοντα ανά φοιτητή. 

Σημειώνεται ότι ο μέγιστος αριθμός μεταπτυχιακών 
φοιτητών στα ΠΜΣ του Τμήματος Βιολογίας είναι περί¬ 
που εκατόν είκοσι (120) ανά έτος σε σχέση και με τον 
αριθμό των περίπου εκατόν εξήντα (160) προπτυχιακών 
φοιτητών ανά έτος και των ενενήντα (90) περίπου διδα¬ 
σκόντων του Τμήματος Βιολογίας του ΕΚΠΑ. 

Τα ανωτέρω στοιχεία δίνονται κατά προσέγγιση και 
ανταποκρίνονται στα δεδομένα του έτους σύνταξης του 
Κανονισμού. 

Άρθρο 4 

Τρόπος εισαγωγής 

Η επιλογή των φοιτητών γίνεται σύμφωνα με το 
ν. 4485/2017 και τις προβλέψεις του παρόντος Κανονι¬ 
σμού Μεταπτυχιακών Σπουδών. 

Κάθε Μάιο, με απόφαση της ΕΔΕ δημοσιεύεται και 
αναρτάται στην ιστοσελίδα του ΔΠΜΣ, του Τμήματος 
Βιολογίας και του Ιδρύματος προκήρυξη για την εισα¬ 
γωγή μεταπτυχιακών φοιτητών στο ΔΠΜΣ. Οι σχετικές 
αιτήσεις μαζί με τα απαραίτητα δικαιολογητικά κατατί¬ 
θενται στη Γραμματεία τουΤμήματος Βιολογίας, σε προ¬ 
θεσμία που ορίζεται κατά την προκήρυξη και μπορεί να 
παραταθεί με απόφαση της ΕΔΕ. 

Απαραίτητα δικαιολογητικά είναι: 

1. Αίτηση Συμμετοχής 

2. Βιογραφικό σημείωμα 

3. Επικυρωμένο Αντίγραφο πτυχίου ή βεβαίωση πε- 
ράτωσης σπουδών 

4. Δημοσιεύσεις σε περιοδικά με κριτές, εάν υπάρχουν 

5. Αποδεικτικά επαγγελματικής ή ερευνητικής δρα¬ 
στηριότητας, εάν υπάρχουν 

6. Φωτοτυπία δύο όψεων της αστυνομικής ταυτότητας 

7. Δύο συστατικές επιστολές 

8. Πιστοποιητικά γλωσσομάθειας, αν υπάρχουν. 

9. Οι φοιτητές από ιδρύματα της αλλοδαπής πρέπει να 
προσκομίσουν πιστοποιητικό αντιστοιχίας και ισοτιμίας 
από τον ΔΟΑΤΑΠ, σύμφωνα με το άριθμ. 34, παρ. 7 του 
ν. 4485/17. 

Για την επιλογή των μεταπτυχιακών φοιτητών/τριών, 
που πραγματοποιείται κατά το μήνα Σεπτέμβριο κάθε 
έτους, λαμβάνονται υπόψη, σύμφωνα με όσα αναφέρο- 
νται στο άρθρο 34 παρ. 2 του ν. 4485/2017: 

Η αξιολόγηση των υποψηφίων και η επιλογή των εισα¬ 
κτέων γίνεται με βάση τα ακόλουθα κριτήρια: 

• Γενικός βαθμός πτυχίου (ποσοστό συμμετοχής: 15%) 

• Πτυχιακή εργασία (ποσοστό συμμετοχής: 15%) 

• Επιστημονικές δημοσιεύσεις (ποσοστό συμμετοχής: 
10 %) 

• Ξένες γλώσσες (ποσοστό συμμετοχής: 10%) 

• Συστατικές επιστολές (ποσοστό συμμετοχής: 10%) 

• Προφορική συνέντευξη σε τριμελή επιτροπή οριζό¬ 
μενη από τη Σ.Ε (ποσοστό συμμετοχής: 40%) 


Με βάση τα συνολικά κριτήρια, η ΣΕ καταρτίζει τον 
Πίνακα αξιολόγησης των φοιτητών και τον καταθέτει 
προς έγκριση στην ΕΔΕ. 

Οι επιτυχόντες θα πρέπει να εγγραφούν στη Γραμμα¬ 
τεία τουΤμήματος Βιολογίαςεντόςτριάντα (30) ημερών 
από την απόφαση της ΕΔΕ. 

Σε περίπτωση ισοβαθμίας, γίνονται δεκτοί και οι δύο 
υποψήφιοι. 

Σε περίπτωση μη εγγραφής ενός ή περισσοτέρων φοι¬ 
τητών, θα κληθούν αν υπάρχουν, οι επιλαχόντες, με βάση 
τη σειρά τους στον εγκεκριμένο αξιολογικό πίνακα, να 
εγγραφούν στο Πρόγραμμα. 

Άρθρο 5 

Διάρκεια φοίτησης 

Η χρονική διάρκεια φοίτησης στο Δ.Π.Μ.Σ. που οδηγεί 
στη λήψη Δ.Μ.Σ. ορίζεται σε τέσσερα (4) ακαδημαϊκά 
εξάμηνα, στα οποία περιλαμβάνεται και ο χρόνος εκπό¬ 
νησης διπλωματικής εργασίας. 

Ο ανώτατος επιτρεπόμενος χρόνος ολοκλήρωσης των 
σπουδών, ορίζεται στα έξι (6) ακαδημαϊκά εξάμηνα, έπει¬ 
τα από αιτιολογημένη αίτηση του φοιτητή και έγκριση 
της ΕΔΕ. 

Ο μεταπτυχιακός φοιτητής με αίτησή του μπορεί να 
ζητήσει αιτιολογημένα αναστολή φοίτησης η οποία δεν 
θα υπερβαίνει τα δύο συνεχόμενα εξάμηνα. 

Τα εξάμηνα αναστολής της φοιτητικής ιδιότητας δεν 
προσμετρούνται στην προβλεπόμενη ανώτατη διάρκεια 
κανονικής φοίτησης. 

Η διάρκεια αναστολής ή παράτασης του χρόνου φοί¬ 
τησης συζητείται και εγκρίνεται κατά περίπτωση από 
την Ε.Δ.Ε., με δυνατότητα περαιτέρω χρονικής διαφο¬ 
ροποίησης από τα ανωτέρω σε ιδιαίτερα εξαιρετικές 
περιπτώσεις. 

Άρθρο 6 

Πρόγραμμα σπουδών 

Το ΔΠΜΣ ξεκινά το χειμερινό εξάμηνο εκάστου ακα¬ 
δημαϊκού έτους. 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (Ε(ΙΤ5). 

Κατά τη διάρκεια των σπουδών, οι μεταπτυχιακοί φοι¬ 
τητές υποχρεούνται σε παρακολούθηση και επιτυχή εξέ¬ 
ταση των μεταπτυχιακών μαθημάτων, παρακολούθηση 
διαλέξεων προσκεκλημένων επιστημόνων και σεμιναρί¬ 
ων, ερευνητική απασχόληση και συγγραφή επιστημονι¬ 
κών εργασιών, πρακτική άσκηση καθώς και σε εκπόνηση 
μεταπτυχιακής διπλωματικής εργασίας. 

Η διδασκαλία των μαθημάτων γίνεται κυρίως διά ζώ- 
σης, μπορούν όμως να χρησιμοποιούνται και μέσα εξ 
αποστάσεως εκπαίδευσης υπό τους περιορισμούς της 
3, αριθμ. 30, ν. 4485/2017. 

Τα μαθήματα οργανώνονται σε εξάμηνα, πραγματο¬ 
ποιούνται σε εβδομαδιαία βάση και διεξάγονται στην 
ελληνική γλώσσα. 

Α. Α. Το ενδεικτικό πρόγραμμα των μαθημάτων του 
Δ.Π.Μ.Σ. διαμορφώνεται ως εξής: 

Α Εξάμηνο 

Μαθήματα Υποχρεωτικά 

Διδ. 

ώρες 

Ε0Τ5 

Ειδικά Θέματα 

και Πειράματα Βιολογίας 1 

5 

8 

Εκπαιδευτική Τεχνολογία - 
Πολυμέσα στη Διδασκαλία 
της Βιολογίας 

3 

5.5 

Αρχές Οικολογίας 

και Περιβαλλοντική Εκπαίδευση 

3 

5.5 

Διδακτική Μεθοδολογία 
και Αξιολόγηση 

3 

5.5 

Η Βιολογία των Φυτών 

και των Ζώων στην εκπαίδευση 

3 

5.5 

Σύνολο 

17 

30 


Β' Εξάμηνο 

Μαθήματα Υποχρεωτικά 

Διδ. 

ώρες 

ΕΘΤ5 

Ειδικά Θέματα 

και Πειράματα Βιολογίας II 

5 

8 

Διδακτική Μεθοδολογία 
Βιολογικών Επιστημών 

3 

5.5 

Μεθοδολογία Εκπαιδευτικής 
Έρευνας 

3 

5.5 

Αναπτυξιακή Ψυχολογία 

3 

5.5 

Θέματα Φιλοσοφίας και Ιστορίας 
της Επιστήμης - Βιολογίας 

3 

5.5 

Σύνολο 

17 

30 


Γ 1 Εξάμηνο 

Μαθήματα Υποχρεωτικά 


ΕΘΤ5 

Πρακτική Άσκηση Διδασκαλίας 

8 

10 

Διπλωματική Εργασία 


20 

Σύνολο 

8 

30 


Δ' Εξάμηνο 

Μαθήματα Υποχρεωτικά 

Διδ. 

ώρες 

ΕΘΤ5 

Διπλωματική Εργασία 


30 

Σύνολο 


30 


Β. Περιεχόμενο/Περιγραφή μαθημάτων 

Η ύλη των μαθημάτων μπορεί να τροποποιείται ύστε¬ 
ρα από εισήγηση των συντονιστών και έγκριση της Ε.Δ.Ε.. 
Προβλέπονται τακτικές συναντήσεις των συμμετεχό- 
ντων στη διδασκαλία μαθημάτων συγγενικού γνωστικού 
αντικειμένου, με στόχο την εναρμόνιση του περιεχομέ¬ 
νου κάθε μαθήματος. 

Ακολουθεί το περιεχόμενο και η περιγραφή των μα¬ 
θημάτων του Δ.Π.Μ.Σ. 

ΒΙΟΛΟΓΙΑ I 

Το μάθημα περιλαμβάνει κεφάλαια που αφορούν 
σε θέματα όπως: Επίπεδα Οργάνωσης ζωής. Πρότυπο 
κυτταρικό σύστημα. Βιολογικές μεμβράνες. Κυτταρική 
επικοινωνία. Κυτταρικός Πυρήνας. Κυτταρικά οργανίδια 
παραγωγής και μετατροπής ενέργειας: μιτοχόνδρια-χλω- 
ροπλάστες. Οργανίδια μετατροπής και αποικοδόμησης 
βιομορίων: υπεροξυσώματα-λυσοσώματα. Κυτταρικός 
κύκλος. Κυτταρική γήρανση. Κυτταρική απόπτωση. 
Μεταβολισμός. Εισαγωγή στο Ανοσοποιητικό σύστημα. 
Φυσική Ανοσία. Ειδική Ανοσία. Β καιΤ λεμφοκύτταρα. Πε¬ 
ριλαμβάνει επίσης και εργαστήρια: Φωτονική μικροσκο¬ 
πία. Ζωικό και Φυτικό κύτταρο. Μέθοδοι διαχωρισμού βι- 
ομορίων -Χρωματογραφία, Φυγοκέντρηση. Απομόνωση 
πρωτεϊνών. Ανάλυση πρωτεϊνών με ηλεκτροφόρηση 5Θ5 
πολυακρυλαμίδης. Ανάλυση πρωτεϊνών με ανοσοαπο- 
τύπωμα \Λ/θ5ϊθιύι. Ομάδες αίματος και ΚΓίθευε. Έμμορφα 
συστατικά του αίματος. Απομόνωση λεμφοκυττάρων 

ΜΕΘΟΔΟΛΟΓΙΑ ΕΚΠΑΙΔΕΥΤΙΚΗΣ ΕΡΕΥΝΑΣ - 

ΣΤΑΤΙΣΤΙΚΗ 

Το μάθημα περιλαμβάνει κεφάλαια που αφορούν σε 
θέματα όπως: Επιστημονική έρευνα: αναγκαιότητα, χα¬ 
ρακτηριστικά, προϋποθέσεις. Σχεδιασμός, διαδικασία 
διεξαγωγής, συγγραφή και αξιολόγηση της επιστημο¬ 
νικής έρευνας - Ποσοτικές και ποιοτικές μέθοδοι και 
τεχνικές έρευνας. Μοντέλα ποσοτικών και ποιοτικών 
ερευνών -Τριγωνοποίηση. Επιλογή και διατύπωση του 
προβλήματος στην εκπαιδευτική έρευνα. Συλλογή και 
επεξεργασία δεδομένων. Προβλήματα μέτρησης. Προ¬ 
βλήματα αξιοπιστίας και εγκυρότητας. Παρουσίαση 
ερευνητικών μεθόδων και εργαλείων. Ποσοτικές έρευνες 
(ερωτηματολόγιο: δομή, χαρακτηριστικά, προδιαγρα¬ 
φές, προβλήματα κατασκευής, έλεγχος και αξιολόγηση, 
μετρήσεις). Ποιοτικές μέθοδοι (ανάλυση περιεχομένου, 
ανάλυση λόγου, παρατήρηση, συνέντευξη, σημειολογική 
ανάλυση). Πρακτικές ασκήσεις. Διατύπωση ερευνητικών 
προβλημάτων. Κατασκευή και αξιολόγηση ερευνητικών 
εργαλείων - Κριτήρια αξιοπιστίας εργαλείων και μεθό¬ 
δων. Αξιολόγηση ερευνητικών εργασιών. Εκπόνηση 
ολοκληρωμένων ερευνών. Εισαγωγή στην Εφαρμοσμέ¬ 
νη Στατιστική με τη βοήθεια στατιστικού λογισμικού. 
Περιγραφική Στατιστική (Βασικές έννοιες, Κατανομές 
συχνοτήτων, Μέτρα κεντρικής θέσης, Μέτρα διασπο- 
ράς, Κανονική κατανομή, Αξιολόγηση ατομικών περι¬ 
πτώσεων). Επαγωγική Στατιστική (Δειγματοληπτικές 
κατανομές, Εισαγωγή στον έλεγχο υποθέσεων, Έλεγχοι 
για τη μέση τιμή πληθυσμού (έλεγχοι ΐ), Έλεγχοι με την 
κατανομή X 2 , Ανάλυση διακύμανσης με ένα παράγοντα, 
Συντελεστής συσχέτισης, Μη παραμετρικοί έλεγχοι). 

ΑΡΧΕΣ ΟΙΚΟΛΟΓΙΑΣ 
ΚΑΙ ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ 
Το μάθημα περιλαμβάνει κεφάλαια που αφορούν 
σε θέματα όπως: Περιβαλλοντικές μεταβολές και προ¬ 
βλήματα. Βασικές έννοιες και αρχές της οικολογίας. 
Κοινωνία, οικονομία, περιβαλλοντικά προβλήματα, πε¬ 
ριβαλλοντική εκπαίδευση (ΠΕ). Φιλοσοφία, αρχές και 
χαρακτηριστικά της ΠΕ. Ιστορία της ΠΕ. Μεθοδολογία 
της ΠΕ - Αξιολόγηση προγραμμάτων ΠΕ. Η ΠΕ στην Ελ¬ 
λάδα: Πραγματικότητα και προοπτικές, θεσμικό πλαίσιο 
ΠΕ- Κέντρα, Θεματικά δίκτυα, Σχολικά προγράμματα, 
ΠΕ. Οικοσυστήματα εσωτερικών υδάτων. Θαλάσσια 
οικοσυστήματα. Χερσαία Οικοσυστήματα - Αειφορική 
διαχείριση οικοσυστημάτων 

Η ΒΙΟΛΟΓΙΑ ΤΩΝ ΦΥΤΩΝ ΚΛΙΤΩΝ ΖΩΩΝ 
ΣΤΗΝ ΕΚΠΑΙΔΕΥΣΗ 

Το μάθημα περιλαμβάνει τα θέματα όπως: Γνωριμία 
με τα φυτά. Αγρια και καλλιεργούμενα φυτά. Πρότυ¬ 
πα οργάνωσης των φυτικών οργανισμών. Λειτουργίες 
και προσαρμογές των φυτών. Υπέροχη Χλωρίδα της 
Ελλάδας (Ιδιαιτερότητες-σημασία). Χρήσεις φυτών και 
φυσικών φυτικών προϊόντων. Εμπειρία πεδίου (Κήπος 
Διομήδους). Γνωριμία με τα κυριότερα ζωικά φύλα. Κύ¬ 
ριες ζωικές ομάδες. Πρότυπα οργάνωσης των ζωικών 
οργανισμών. Πως λειτουργούν τα ζώα και προσαρμογές 
των ζώων. Πανίδα της Ελλάδας (Ιδιαιτερότητες-σημασία). 
Βασικές αρχές της βιολογίας της διατήρησης. Εμπειρία 
πεδίου (Κήπος Διομήδους). 

ΔΙΔΑΚΤΙΚΗ ΜΕΘΟΔΟΛΟΓΙΑ ΚΑΙ ΑΞΙΟΛΟΓΗΣΗ 
Το μάθημα περιλαμβάνει θέματα όπως: Μάθηση και 
διδασκαλία. Παράγοντες που καθορίζουν την επιτυχία 
μιας διδασκαλίας. Αναλυτικά Προγράμματα (Είδη, μοντέ¬ 
λα σχεδιασμού, σύνταξη και αξιολόγηση Α.Π.). Θεωρίες 
μάθησης (ϋ. Ρώςεί, I. νγς|οΐ5ΐ<γ, ). Βι-υπος Ω. Αυ5υάθΙ, 
ΑΐΚίπ5θπ & δήίίίπη, Κ. Οθςηθ, Κ. ΩπνθΓ, Η. 03 γ0πθγ) και 
εφαρμογές τους στη διδασκαλία. Σκοποί - στόχοι μιας 
διδασκαλίας (Κριτήρια επιλογής διδακτικών στόχων, 
Ταξινομίες διδακτικών στόχων, Διατύπωση διδακτικών 
στόχων). Περιεχόμενα διδασκαλίας (Κριτήρια επιλογής 
περιεχομένων, Διάταξη περιεχομένων), Επιστημονι¬ 
κός εγγραμματισμός. Μέθοδοι διδασκαλίας I: Άμεση 
(άίΓθεΐ). Ομαδοσυ-νεργατική. Διερευνητική (ίηρυίτγ). 
Επαγωγική-Απαγωγική. Μέθοδοι διδασκαλίας II: Ργο]θθϊ- 
Διαθεματική/Διεπιστημονική. Εποικοδομική/κονστρου- 
κτιβιστική. Παίξιμο ρόλων (γοΙθ ρΐθγίης). Μελέτη περί¬ 
πτωσης (ε35θ 5ΐυάγ). Διαφοροποιημένη. Μέσα και υλικά 
διδασκαλίας ΤΠΕ. Αξιολόγηση των μαθητών: Γιατί γίνεται 
αξιολόγηση; Τι αξιολογείται; Πώς γίνεται η αξιολόγηση; 
Είδη αξιολόγησης. Εναλλακτικές μορφές αξιολόγησης. 
Σχεδιασμός διδασκαλίας. Σχέδιο μαθήματος. Διεξαγωγή 
μιας διδασκαλίας. Αξιολόγηση μιας διδασκαλίας (κριτή¬ 
ρια ποιότητας μιας διδασκαλίας). Σχεδιασμοί μαθημά¬ 
των. Μικροδιδασκαλίες. 

ΒΙΟΛΟΓΙΑ II 

Το μάθημα περιλαμβάνει διαλέξεις που αφορούν θέ¬ 
ματα όπως: Αυτοσυγκράτηση μορίων και βιολογικών 
δομών. Δομή γενετικού υλικού. Αντιγραφή. Μεταγρα¬ 
φή. Μετάφραση. Πρωτεϊνοσύνθεση. Γονιδιακή Ρύθμιση. 
Αρχές Κληρονομικότητας. Μεταλλάξεις. Χρωμοσωμικές 


ανωμαλίες. Κληρονομικές Ασθένειες. Ανθρώπινο γονι- 
δίωμα. Αρχές Γενετικής μηχανικής. Βιοτεχνολογικές 
Εφαρμογές. Αρχές εξέλιξης. Περιλαμβάνει επίσης και 
εργαστήρια: Καλλιέργειες προκαρυωτικών και ευκα- 
ρυωτικών οργανισμών ίη νίΐΓΟ Καλλιέργειες βακτηρίων 
ίπ νίΐΓΟ. Απομόνωση πλασμιδιακού ΩΝΑ. Απομόνωση 
νουκλεϊνικών οξέων. Πέψεις. Αλυσιδωτή αντίδραση της 
πολυμεράσης ^Β). Ηλεκτροφόρηση νουκλεϊνικών οξέ¬ 
ων. Ανάλυση κατά 5ουΐΗθΓη. Ιπ 5ίΐυ υβριδισμός. Μελέτη 
κυτταρικής απόπωσης με χρώση ακριδίνης. Μελέτη πο¬ 
λυμορφισμών και μεταλλαγών. 

ΕΚΠΑΙΔΕΥΤΙΚΗ ΤΕΧΝΟΛΟΓΙΑ - ΠΟΛΥΜΕΣΑ ΣΤΗ 

ΔΙΔΑΣΚΑΛΙΑ ΤΗΣ ΒΙΟΛΟΓΙΑΣ 

Το μάθημα περιλαμβάνει διαλέξεις που αφορούν θέ¬ 
ματα όπως: Σύγχρονα δίκτυα. Σύνδεση στο δίκτυο του 
ΕΚΠΑ μέσω απλής τηλεφωνικής γραμμής (άώΙ-υρ) και 
μέσω γραμμής Ω5Ε (\/ΡΝ). Πρωτόκολλα αποθήκευσης 
εικόνων, ήχου και νίάοο και σύγκριση τους. Συμβολή 
πολυμέσων στη διδασκαλία. Δημιουργία παρουσιάσε¬ 
ων με ΡοννθΓΡοίηΐ, ενσωμάτωση εικόνων, 3ηίιτΐ3ΐΙοη, και 
ήχου. Δημιουργία ιστοσελίδων. Εξοικείωση με τις γλώσ¬ 
σες ΗΤΜΕ ϋ3ν35επρΐ. Εξοικείωση με τις γλώσσες ΡΗΡ, 
^55. Χρήση πελάτη ΡΤΡ. Δημιουργία ιστολόγιου (βίος). 
Ωί5ΐ3ηεθ ΙθΒΓπίπς. Συστήματα διαχείρισης μάθησης. Πε¬ 
ριλαμβάνει επίσης και εργαστήρια: Υλικό ΗΥ: Συναρμο¬ 
λόγηση Η/Υ, Διαμερισματοποίηση (ρΒΓΐίΐίοηίης) δίσκο- 
Εγκατάσταση λειτουργικού ν\/ίηάονν5 ΧΡ. Εγκατάσταση 
λειτουργικού ίίπυχ. λ/ϊ Γίυ3ΐϊζ3ΐϊοπ. Πολυμέσα. Εξάσκηση 
στη χρήση και δημιουργία παρουσίασης ΡοννθΓΡοίηΐ. 
Κίνηση, ενσωμάτωση ήχου, εικόνας και βίντεο. Τοπικό 
δίκτυο: Δημιουργία και πρόσβαση σε κοινόχρηστους 
φακέλους. Εξάσκηση στη δημιουργία ιστοσελίδας I. Εξά¬ 
σκηση στη δημιουργία ιστοσελίδας II. Παρουσίαση ιστο¬ 
σελίδας σε τάξη από εκπαιδευόμενους. Διαδίκτυο: ^Μ5- 
ΕΜ5, εγκατάσταση σε τοπικό δίσκο - ϋουά ςοιτιρυίίης. 

ΑΝΑΠΤΥΞΙΑΚΗ ΨΥΧΟΛΟΓΙΑ 

Το μάθημα περιλαμβάνει διαλέξεις που αφορούν θέ¬ 
ματα όπως: Βιοσωματική ανάπτυξη. Αλλαγές ήβης. Εικό¬ 
να εαυτού. Συνέπειες στη συμπεριφορά. Συναισθηματική 
και ψυχοκοινωνική ανάπτυξη. Ο έφηβος στην ομάδα, 
στην οικογένεια και στο σχολείο. Γνωστική ανάπτυξη 
στην εφηβεία. Λύση προβλημάτων. Τρόποι σκέψης. 
Γλωσσική ανάπτυξη. Θέματα ταυτότητας. Ανάπτυξη της 
προσωπικότητας. Αναπτυξιακοί στόχοι και επιλογές. Ρό¬ 
λος του φύλου. Αποκλίσεις στην ανάπτυξη του εφήβου. 
Ψυχολογικά προβλήματα της εφηβικής ηλικίας. 

ΔΙΔΑΚΤΙΚΗ ΜΕΘΟΔΟΛΟΓΙΑ 

ΒΙΟΛΟΓΙΚΩΝ ΕΠΙΣΤΗΜΩΝ 

Το μάθημα περιλαμβάνει: Το εκπαιδευτικό λογισμικό 
και η χρήση του στη διδασκαλία των βιολογικών μαθη¬ 
μάτων. Εξέλιξη και διδασκαλία της Βιολογίας: Μπορεί να 
υπάρχει διδασκαλία της Βιολογίας χωρίς διδασκαλία της 
Εξελικτικής Θεωρίας; Η έννοια της Εξελικτικής Θεωρίας 
ως στοιχείου της Επιστημονικής Μεθόδου. Για τα αμε¬ 
ρικανικά εγχειρίδια Βιολογίας με βάση την έρευνα και 
αναζήτηση (Β5^5). Εναλλακτικές απόψεις μαθητών και 
εκπαιδευτικών για την Εξέλιξη και τη Φυσική Επιλογή: 

Γνωστικές Οικολογίες - Εποικοδομητισμός στη Διδα¬ 
σκαλία των Φυσικών Επιστημών και της Βιολογίας: Για 
την εννοιολογική αλλαγή. Αναλογίες και Μοντέλα στη 
διδασκαλία της Βιολογίας. Ιστορικά μοντέλα: Η περίπτω¬ 
ση του ϋΝΑ. Ερευνητικά δεδομένα, για τις εναλλακτικές 
αντιλήψεις των μαθητών σε έννοιες της Γενετικής, της 
Βιοχημείας, κ.α. Χάρτης εννοιών ως εργαλείο έρευνας και 
διδασκαλίας: Εισαγωγή. Εφαρμογές. Καινοτόμες διδακτι¬ 
κές προσεγγίσεις: Ομαδοκεντρική Διδασκαλία, Ανακαλυ- 
πτική μέθοδος, Επίλυση προβλήματος, Μέθοδος ρΐΌ|θςΐ. 
Αναλυτικά προγράμματα - Αξιολόγηση. 

ΕΙΔΙΚΑ ΘΕΜΑΤΑ ΦΙΛΟΣΟΦΙΑΣ ΚΑΙ ΙΣΤΟΡΙΑΣ ΤΗΣ 

ΕΠΙΣΤΗΜΗΣ - ΒΙΟΛΟΓΙΑΣ 

Το μάθημα περιλαμβάνει διαλέξεις που αφορούν θέ¬ 
ματα όπως: Η επιστήμη και οι πηγές της (τι είναι επιστή¬ 
μη, ορολογία, ιστοριογραφία της επιστήμης. Προϊστο¬ 
ρικές αντιλήψεις για τη φύση, απαρχές της επιστήμης 
στην Αίγυπτο και τη Μεσοποταμία). Οι Αρχαίοι, ο κόσμος 
και η φύση (Η ποιητική παράδοση, Μιλήσιοι και Ελεάτες 
φυσικοί φιλόσοφοι: ερωτήματα έσχατης πραγματικό¬ 
τητας, μεταβολής, γνώσης. Πλάτων και κοσμολογία. Τα 
επιτεύγματα της πρώιμης ελληνικής επιστήμης). Η φυ¬ 
σική φιλοσοφία του Αριστοτέλη (Φύση και μεταβολή, 
κοσμολογία, κίνηση, βιολογία, γνωσιολογία, ο ρόλος του 
Αριστοτέλη στην ιστορία των επιστημών). Η ελληνιστική 
φυσική φιλοσοφία (Σχολές και εκπαίδευση, Επικούρειοι 
και Στωικοί). Η Φιλοσοφία της Επιστήμης του Λογικού 
Εμπειρισμού. Το κριτήριο επαλήθευσης. Η Επιστημο¬ 
νική Αντίληψη του Κόσμου και ο Κύκλος της Βιέννης. Η 
κριτική του Κ. Ρορρεπ Διαψευσιοκρατία, Ρ. ΡθγθΓθόθηά: 
Ενάντια στη Μέθοδο.Το Πείραμα: Η Φιλοσοφία του Πει¬ 
ράματος. Η Εξάρτηση της Παρατήρησης από τη Θεωρία. 
Φιλοσοφικά ρεύματα και ιστορική προσέγγιση στο πε¬ 
δίο της Βιολογίας, Μπασελάρ (επιστημολογικό εμπόδιο), 
Κουν (έννοια του παραδείγματος), Πόπερ (έννοια της 
διαψευσιμότητας), Λάκατος (μεθοδολογία των ερευνη¬ 
τικών προγραμμάτων), Φεγιεραμπεντ (κοινωνιολογικές 
και πολιτικές δεσμεύσεις στις οποίες υπόκειται η έρευνα). 
Η διεπιστημονικότητα στη βιολογία (Παραδείγματα από 
την αμοιβαία σύγκλιση επιστημονικών κλάδων: εξέλι¬ 
ξη - ανάπτυξη (θνο-άθνο). Εισαγωγή για τα στάδια του 
βιολογικού παραδείγματος (1800-2000). Η ανάδυση των 
βασικών εννοιών μέσα από τις θεωρίες της εξέλιξης, (φυ¬ 
σική επιλογή), της κυτταρικής θεωρίας, της γενετικής του 
Μέντελ για την αμεταβλητότητα των κληρονομικών ιδιο¬ 
τήτων (γονίδιο), της θεωρίας των μικροβίων (Παστέρ) Η 
ανάδυση της προ-παραδειγματικήςφάσηςτης βιολογίας 
στον 19° αιώνα. Η ανάδυση του παραδείγματος της βι¬ 
ολογίας στον 20° αιώνα 1900-1940. Η συγκρότηση των 
βασικών εννοιών του βιολογικού παραδείγματος 1940- 
1960. Ο κατακερματισμός της γενετικής στη σοβιετική 
ένωση (1930-1940). Η προετοιμασία για την ανάδυση 
της επεμβατικής γενετικής. 

ΠΡΑΚΤΙΚΗ ΑΣΚΗΣΗ ΔΙΔΑΣΚΑΛΙΑΣ - 

ΜΙΚΡΟΔΙΔΑΣΚΑΛΙΕΣ 

Το μάθημα περιλαμβάνει: Παρακολούθηση ικανού 
αριθμού δειγματικών διδασκαλιών σε σχολεία. Σχεδια- 
σμός και πραγματοποίηση διδασκαλιών και στη συνέχεια 


ανάλυση-συζήτηση πάνω σε αυτές. Σκοπός των πρακτι¬ 
κών ασκήσεων διδασκαλίας είναι να συνδυαστεί η θεω¬ 
ρία με την πράξη και να ασκηθούν οι εκπαιδευτικοί στην 
εφαρμογή συγκεκριμένων παιδαγωγικό - διδακτικών 
δεξιοτήτων σχετικά με: την προετοιμασία του μαθήμα¬ 
τος (προγραμματισμός της διδασκαλίας) την επιλογή και 
διατύπωση των στόχων διδασκαλίας/μάθησης, τη χρήση 
διαφόρων μέσων και υλικών διδασκαλίας, την εφαρμογή 
μεθόδων και τεχνικών διδασκαλίας, τη διαχείριση του 
διατιθέμενου διδακτικού χρόνου την αξιολόγηση, κ.ά. 

ΔΙΠΛΩΜΑΤΙΚΗ ΕΡΓΑΣΙΑ 

Προτείνονται θέματα από τους διδάσκοντες. Η επιλο¬ 
γή των μεταπτυχιακών φοιτητών για κάθε θέμα γίνεται 
μετά από υποβολή δηλώσεων προτίμησης. Η διεξαγω¬ 
γή της εργασίας πραγματοποιείται στους χώρους του 
Τμήματος Βιολογίας και του Παιδαγωγικού Τμήματος 
Δημοτικής Εκπαίδευσης. Κάθε μεταπτυχιακός φοιτητής 
υποχρεούται τη διεξαγωγή και συγγραφή ξεχωριστής 
διπλωματικής εργασίας. 

Άρθρο 7 

Εξετάσεις και Αξιολόγηση μεταπτυχιακών 

φοιτητών 

Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και το 
εαρινό, έκαστο εκ των οποίων περιλαμβάνει τις κατά το 
νόμο προβλεπόμενες εβδομάδες διδασκαλίας και τρεις 
(3) εβδομάδες εξετάσεων.Τα μαθήματα του χειμερινού 
και εαρινού εξαμήνου εξετάζονται επαναληπτικώς κατά 
την περίοδο του Σεπτεμβρίου. Διδαχθέν θεωρείται το 
μάθημα στο οποίο πραγματοποιήθηκε τουλάχιστον το 
80% των προβλεπόμενων διδακτικών ωρών. 

Σε περίπτωση κωλύματος διεξαγωγής μαθήματος, προ- 
βλέπεται η αναπλήρωση του. Η ημερομηνία και η ώρα 
αναπλήρωσης αναρτώνται στην ιστοσελίδα του Δ.Π.Μ.Σ. 
ή/και αποστέλλεται σχετικό θ-ιύιβΗ στους φοιτητές. 

Οι εξετάσεις είναι γραπτές ή/και προφορικές, βαθμο¬ 
λογούνται με άριστα το δέκα (10) και βάση το πέντε (5) 
και επαναλαμβάνονται τον Σεπτέμβριο σε περίπτωση 
αποτυχίας. 

Οι φοιτητές υποχρεούνται να προσέρχονται στις αντί¬ 
στοιχες εξεταστικές περιόδους. Η μη προσέλευση ισοδύ¬ 
ναμε! με αποτυχία. Οι φοιτητές που έχουν εκκρεμότητες 
και μετά τις εξετάσεις του Σεπτεμβρίου, παραπέμπονται 
σε 3μελή εξεταστική επιτροπή για κάθε μάθημα που ορί¬ 
ζεται απάτην Ειδική Διατμηματική Επιτροπή (Ε.Δ.Ε.). 

Αποτυχία κατά την εξέταση ενώπιον της τριμελούς 
επιτροπής σε οποιοδήποτε μάθημα, συνεπάγεται τη δι¬ 
αγραφή του φοιτητή από το μεταπτυχιακό πρόγραμμα. 
Την αντιμετώπιση ειδικών περιπτώσεων επιλύει η Ειδική 
Διατμηματική Επιτροπή μετά από σχετικό γραπτό και αιτι¬ 
ολογημένο αίτημα του μεταπτυχιακού φοιτητή και σε συ¬ 
νεργασία με τον Συντονιστή του αντίστοιχου μαθήματος. 

Η παρακολούθηση των μαθημάτων και εργαστηρια¬ 
κών ασκήσεων είναι υποχρεωτική. Ένας μεταπτυχιακός 
φοιτητής θεωρείται ότι έχει παρακολουθήσει κάποιο 
μάθημα (και επομένως έχει δικαίωμα συμμετοχής στις 
εξετάσεις) μόνο αν έχει παρακολουθήσει τουλάχιστον το 
85% των ωρών του μαθήματος. Σε αντίθετη περίπτωση, 

ο μεταπτυχιακός φοιτητής υποχρεούται να παρακολου¬ 
θήσει εκ νέου το μάθημα κατά το επόμενο ακαδημαϊκό 
έτος εφόσον αυτό είναι εφικτό. 

Άρθρο 8 

Εκπόνηση Μεταπτυχιακής Διπλωματικής Εργασίας 

Οι μεταπτυχιακοί φοιτητές υποχρεούνται να εκπονή¬ 
σουν τη διπλωματική εργασία κατά το Γ’ και Δ’ εξάμηνο 
σπουδών. 

Στο τέλος του Β' εξαμήνου Σπουδών, με ευθύνη των 
συντονιστών των μαθημάτων προτείνονται θέματα 
Διπλωματικών Εργασιών τα οποία αποστέλλονται στη 
Γραμματεία του Δ.Π.Μ.Σ. 

Τα θέματα κοινοποιούνται στους Μεταπτυχιακούς 
Φοιτητές και ακολουθεί η υποβολή από τους φοιτητές 
ειδικού εντύπου, στο οποίο αναγράφεται η προτίμηση 
τους (1 η, 2η κ.λ.π.). Οι αιτήσεις παραπέμπονται στους 
αντίστοιχους επιβλέποντες και ακολουθεί η τελική επι¬ 
λογή των υποψηφίων για εκπόνηση. Την επιλογή επικυ¬ 
ρώνει η Συντονιστική Επιτροπή (Σ.Ε.) η οποία καθορίζει 
και τον επιβλέποντα. 

Ως επιβλέποντες διπλωματικών εργασιών ορίζονται 
μόνο μέλη Δ.Ε.Π. του Τμήματος Βιολογίας και του Παι- 
δαγωγικούΤμήματος Δημοτικής Εκπαίδευσης του ΕΚΠΑ. 

Ο σχεδιασμός της Διπλωματικής Εργασίας κάθε Με¬ 
ταπτυχιακού Φοιτητή γίνεται με ευθύνη και πρωτο¬ 
βουλία του επιβλέποντος καθηγητή με τρόπο ώστε, ο 
εντοπισμός του ειδικού γνωστικού πεδίου έρευνας, να 
έχει προσδιοριστεί το αργότερο μέχρι το τέλος του Α' 
εξαμήνου από την ανάθεση της εργασίας. Στο διάστημα 
αυτό υπάρχει δυνατότητα τροποποίησης του θέματος με 
σχετική αίτηση του επιβλέποντος προς την Συντονιστική 
Επιτροπή (Σ.Ε.). 

Η Τριμελής Εξεταστική Επιτροπή απαρτίζεται από τον 
επιβλέποντα (μέλος Δ.Ε.Π.) και συμπληρώνεται από δύο 
μέλη Δ.Ε.Π. σχετικού γνωστικού αντικειμένου του Τμήμα¬ 
τος Βιολογίας, ή του ΠαιδαγωγικούΤμήματος Δημοτικής 
Εκπαίδευσης. Σε ειδικές περιπτώσεις ένα από τα μέλη της 
Εξεταστικής Επιτροπής μπορεί να είναι Ερευνητής Α', Β' 
ή Γ’ βαθμίδας αναγνωρισμένου από το Κράτος Ερευνη¬ 
τικού Κέντρου. 

Με την ολοκλήρωση του πειραματικού μέρους της 
Διπλωματικής Εργασίας ακολουθεί η τελική διατύπωση 
του τίτλου και η συγγραφή. 

Η Τριμελής Εξεταστική Επιτροπή με πρωτοβουλία του 
επιβλέποντος, ορίζει ημερομηνία εξέτασης ενημερώνο¬ 
ντας τη Γραμματεία του Δ.Π.Μ.Σ. εκδίδει σχετική ανακοί¬ 
νωση, η οποία θα πρέπει να κυκλοφορεί τουλάχιστον 
επτά (7) ημέρες πριν. Ο υποψήφιος αναπτύσσει προφορι¬ 
κά τα αποτελέσματα της έρευνας του, δημόσια, ενώπιον 
της τριμελούς Εξεταστικής Επιτροπής η οποία στη συνέ¬ 
χεια κρίνει την πρωτοτυπία του θέματος, την εγκυρότητα 
της μεθοδολογικής προσέγγισης και το σχεδίασμά της 
έρευνας. Για την έγκριση απαιτείται η σύμφωνη γνώμη 
δύο (2) τουλάχιστον μελών της Εξεταστικής Επιτροπής 
και συντάσσεται πρακτικό. Η επίδοση του φοιτητή βαθ¬ 
μολογείται με άριστα το δέκα (10) και βάση το πέντε (5). 
Η τριμελής επιτροπή υπογράφει το σχετικό πρακτικό το 
οποίο υποβάλλει στη Γραμματεία του Δ.Π.Μ.Σ. 


Η ολοκλήρωση της όλης διαδικασίας εκπόνησης και 
εξέτασης της Διπλωματικής Εργασίας δεν πρέπει να 
υπερβαίνει το χρονικό διάστημα των δώδεκα (12) μη¬ 
νών από την ανάθεση του θέματος. Παράταση μπορεί 
να δοθεί μόνο σε εξαιρετικές περιπτώσεις ύστερα από 
αίτηση του φοιτητή με τη σύμφωνη γνώμη του επιβλέ- 
ποντος, προς την Συντονιστική Επιτροπή (Σ.Ε.). Μετά 
την ολοκλήρωση της διαδικασίας ο φοιτητής υποχρε- 
ούται να υποβάλλει στην Γραμματεία του Δ.Π.Μ.Σ. ένα 
αντίγραφο της Διπλωματικής Εργασίας σε έντυπη και 
ηλεκτρονική μορφή. 

Η γλώσσα συγγραφής της μεταπτυχιακής διπλω¬ 
ματικής εργασίας είναι η Ελληνική. Οι μεταπτυχιακές 
διπλωματικές εργασίες, εφόσον εγκριθούν από την 
εξεταστική επιτροπή, αναρτώνται υποχρεωτικά στον 
διαδικτυακό τόπο του Τμήματος Βιολογίας (άριθμ. 34, 
παρ. 5 ν. 4485/17). 

Η συγγραφή της μεταπτυχιακής διπλωματικής εργα¬ 
σίας γίνεται σε συνεννόηση με τον επιβλέποντα/επιστη- 
μονικό υπεύθυνο. Για τη συγγραφή της διπλωματικής 
εργασίας, οι μεταπτυχιακοί φοιτητές οφείλουν να συμ¬ 
μορφωθούν με τις παρακάτω οδηγίες: 

1. Το εξώφυλλο και η σελίδα τίτλου πρέπει να περιέχει 
τις εξής πληροφορίες: 

-Το ισχύον λογότυπο του Ε.Κ.Π.Α. 

-Τις λέξεις «ΕΘΝΙΚΟΝ ΚΑΙ ΚΑΠΟΔΙΣΤΡΙΑΚΟΝ ΠΑΝΕ¬ 
ΠΙΣΤΗΜΙΩΝ ΑΘΗΝΩΝ», «ΔΙΑΤΜΗΜΑΤΙΚΟ ΠΡΟΓΡΑΜΜΑ 
ΜΕΤΑΠΤΥΧΙΑΚΩΝ ΣΠΟΥΔΩΝ», «ΔΙΔΑΚΤΙΚΗΤΗΣ ΒΙΟΛΟ¬ 
ΓΙΑΣ» 

-Τις λέξεις «Μεταπτυχιακή Διπλωματική Εργασία» 

- Τον πλήρη τίτλο της μεταπτυχιακής διπλωματικής 
εργασίας 

- Το ονοματεπώνυμο και την ιδιότητα του μεταπτυχι¬ 
ακού φοιτητή και του επιβλέποντα 

- Στο χαμηλότερο μισό της σελίδας, στο κέντρο, τη 
λέξη «Αθήνα» και το έτος υποστήριξης της διπλωματικής 
εργασίας 

2. Η σελιδοποίηση πρέπει να γίνει με τη παρακάτω 
σειρά: 

- Σελίδα όπου θα αναγράφονται τα ανωτέρω και τα 
μέλη τηςΤριμελούς Εξεταστικής Επιτροπής (ο Επιβλέπων 
Καθηγητής και τα άλλα δύο (2) μέλη της Επιτροπής). 

- Περίληψη (Ελληνική και Αγγλική, 500 ως 1.000 λέξεις 
έκαστη) 

- Πρόλογος, Ευχαριστίες, Αφιερώσεις (προαιρετικές) 

- Περιεχόμενα, με καταγραφή της αρίθμησης των αντί¬ 
στοιχων σελίδων 

- Κατάλογος Συντομογραφιών / Κατάλογος Συμβόλων. 

- Κυρίως κείμενο της μεταπτυχιακής διπλωματικής ερ¬ 
γασίας (όπου περιλαμβάνονται η Εισαγωγή, η Μεθοδο¬ 
λογία, τα Αποτελέσματα και η Συζήτηση/Συμπεράσματα) 

- Βιβλιογραφία 

- Παραρτήματα (αν υπάρχουν) 

- Σελίδα όπου θα αναγράφεται: «Δηλώνω ρητά ότι, το 
κείμενο της μεταπτυχιακής διπλωματικής εργασίας δεν 
αποτελεί προϊόν μερικής ή ολικής αντιγραφής, οι πηγές 
δε που χρησιμοποιήθηκαν περιορίζονται στις βιβλιογρα¬ 
φικές αναφορές και μόνον» (υπογραφή μεταπτυχιακού 
φοιτητή). 

3. Μορφοποίηση σελίδας: 

- Διάστιχο (Ειπθ 5ρ3είπ9): 1,5 γραμμή 

- Γραμματοσειρά (Ροπΐ):Τίιπθ5 πονν Βοιτιβπ 12 ή 63ΐί6π 
11 ή ΑιίθΙ 11 

4. Υπόδειγμα βιβλιογραφίας: 

- Οι βιβλιογραφικές αναφορές παρατίθεται εντός του 
κειμένου της διπλωματικής εργασίας με αραβικούς 
αριθμούς εντός αγκύλης: [1], [2, 3], [2-9]. Στην ενότητα 
Βιβλιογραφία, οι αναφορές παρατίθενται αριθμητικά 
με τη σειρά εμφάνισης στο κείμενο της διπλωματικής 
εργασίας. 

- Εναλλακτικά, με παράθεση εντός του κειμένου: (επί¬ 
θετο α’ συγγραφέα θΐ θΙ., έτος δημοσίευσης). Σε περί¬ 
πτωση δύο συγγραφέων: (επίθετο α' συγγραφέα και/θηά 
επίθετο β' συγγραφέα, έτος δημοσίευσης). Τα επίθετα 
παρατίθενται χωρίς αρχικά ονομάτων, εκτός αν υπάρχει 
συνωνυμία. Οι βιβλιογραφικές αναφορές παρατίθενται 
αλφαβητικά και μετά χρονολογικά. Αν ο ίδιος συγγρα¬ 
φέας έχει περισσότερες της μιας βιβλιογραφικές αναφο¬ 
ρές, τότε παρατίθενται χρονολογικά. Παράδειγμα: (ΑΙΙθιί, 
20003, 20006, 1999; ΑΙΙβπ 3πά .Ιοηθ5, 1999; Κγβιπθγ θΐ 
31., 2010). Στην ενότητα Βιβλιογραφία παρατίθενται τα 
ονόματα (ήτοι το επίθετο και το αρχικό ονόματος του 
κάθε συγγραφέα), ακολουθεί ο τίτλοςτης δημοσίευσης, 
η συντομογραφία του περιοδικού δημοσίευσης (πλάγια), 
ο τόμος, οι σελίδες, και το έτος δημοσίευσης. 

Επίσης, γίνεται ηλεκτρονική κατάθεση διπλωματι¬ 
κής εργασίας στο Ψηφιακό Αποθετήριο «ΠΕΡΓΑΜΟΣ», 
σύμφωνα με τις αποφάσεις της Συγκλήτου του Ε.Κ.Π.Α.. 

Άρθρο 9 

Υποχρεώσεις και δικαιώματα μεταπτυχιακών 
φοιτητών 

1. Οι μεταπτυχιακοί φοιτητές έχουν όλα τα δικαιώμα¬ 
τα και τις παροχές που προβλέπονται για τους φοιτητές 
του Α' κύκλου σπουδών, πλην του δικαιώματος παροχής 
δωρεάν διδακτικών συγγραμμάτων. Το Ίδρυμα υποχρε- 
ούται να εξασφαλίσει στους φοιτητές με αναπηρία ή/ 
και ειδικές ανάγκες προσβασιμότητα στα προτεινόμε- 
να συγγράμματα και τη διδασκαλία (παρ. 3, αριθμ.34, 
ν. 4485/2017). Συγκεκριμένα, στους εν λόγω φοιτητές 
εξασφαλίζονται η πρόσβαση στη διαπροσωπική επι¬ 
κοινωνία με τα μέλη της ακαδημαϊκής κοινότητας, στις 
πανεπιστημιακές κτιριακές εγκαταστάσεις, στο εκπαι¬ 
δευτικό υλικό (έντυπο και ηλεκτρονικό), στον πίνακα και 
τις προβολές της αίθουσας διδασκαλίας, στη συγγραφή 
σημειώσεων, εργασιών και στις γραπτές εξετάσεις, στις 
πληροφορίες, το περιεχόμενο του διαδικτύου και τις 
εφαρμογές πληροφορικής. 

2. Οι μεταπτυχιακοί φοιτητές καλούνται να συμμετέ¬ 
χουν και να παρακολουθούν σεμινάρια ερευνητικών 
ομάδων, συζητήσεις βιβλιογραφικής ενημέρωσης, επι¬ 
σκέψεις εργαστηρίων, συνέδρια/ημερίδες με γνωστικό 
αντικείμενο συναφές με αυτό του Δ.Π.Μ.Σ., διαλέξεις ή 
άλλες επιστημονικές εκδηλώσεις του Δ.Π.Μ.Σ. κ.ά. 

3. Η Ε.Δ.Ε., μετά την εισήγηση της Σ.Ε., δύναται να απο¬ 
φασίσει τη διαγραφή μεταπτυχιακών φοιτητών αν: 

- υπερβούν τη μέγιστη χρονική διάρκεια φοίτησης στο 
Δ.Π.Μ.Σ., όπως ορίζεται στον παρόντα Κανονισμό, 


- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεως των μεταπτυχιακών 
φοιτητών, 

- υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (ν.2121/93) κατά τη συγ¬ 
γραφή των προβλεπόμενων εργασιών τους, 

4. Σε περίπτωση που μεταπτυχιακός φοιτητής διαγρά¬ 
φει από το Δ.Π.Μ.Σ., μπορεί να αιτηθεί χορήγηση βεβαίω¬ 
σης για τα μαθήματα στα οποία έχει εξεταστεί επιτυχώς. 

5. Στο τέλος κάθε εξαμήνου πραγματοποιείται αξιολό¬ 
γηση κάθε μαθήματος και κάθε διδάσκοντος από τους 
μεταπτυχιακούς φοιτητές (παρ. 1., άριθμ. 44, ν. 4485/ 
2017). Η αξιολόγηση θα είναι ανώνυμη σε έντυπη ή σε 
ηλεκτρονική μορφή βάση σχετικού ερωτηματολογίου. 
Τα αποτελέσματα της αξιολόγησης του κάθε διδάσκοντα 
θα κοινοποιούνται στον Συντονιστή του μαθήματος, στο 
Διευθυντή και στον ίδιο μετά το τέλος της βαθμολόγησης 
της περιόδου Σεπτεμβρίου. 

6. Η καθομολόγηση γίνεται στο πλαίσιο της Συνέλευ¬ 
σης του Τμήματος Βιολογίας και σε χώρο του Τμήματος 
ή της Σχολής ή του Ιδρύματος, παρουσία του Διευθυντή 
του Δ.Π.Μ.Σ. ή του Αναπληρωτή του, του Προέδρου του 
Τμήματος ή του Αναπληρωτή του και, κατά τις δυνατότη¬ 
τες, ενδεχομένως εκπροσώπου του Πρυτάνεως. 

7. Δ.Μ.Σ. δεν απονέμεται σε φοιτητή του οποίου ο 
τίτλος σπουδών πρώτου κύκλου από ίδρυμα της αλ¬ 
λοδαπής δεν έχει αναγνωριστεί από το Διεπιστημονικό 
Οργανισμό ΑναγνώρισηςΤίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.), σύμφωνα με το ν. 3328/2005 
(Α' 80). 

8. Οι μεταπτυχιακοί φοιτητές μπορούν να αιτηθούν 
την έκδοση παραρτήματος διπλώματος. 

9. Το κόστος λειτουργίας του Προγράμματος Μεταπτυ¬ 
χιακών Σπουδών θα καλύπτεται από τις επιχορηγήσεις 
του ΕΚΠΑ, του ΕΛΚΕ και του ΥΠΕΟ. 

Άρθρο 10 
Υποδομή Δ.Π.Μ.Σ. 

Για την υλοποίηση του Προγράμματος Μεταπτυχιακών 
Σπουδών, διατίθεται η υποδομή του Τμήματος Βιολογίας, 
και του Παιδαγωγικού Τμήματος Δημοτικής Εκπαίδευ¬ 
σης. Για την κατανόηση και αφομοίωση της διδασκό¬ 
μενης ύλης, χρησιμοποιείται ο υπάρχων εποπτικός εξο¬ 
πλισμός. Ομοίως, για την εργαστηριακή εξάσκηση των 
μεταπτυχιακών φοιτητών, διατίθενται τόσο οι προς τού¬ 
το ειδικά διαμορφωμένες εργαστηριακές αίθουσες των 
Τομέων/Εργαστηρίων, όσο και οι ερευνητικές μονάδες 
των μελών ΔΕΠ. Αναλυτικότερα, η διδασκαλία του μετα¬ 
πτυχιακών μαθημάτων γίνεται στη Αίθουσα «Γ. Πανταζή», 
στον Τομέα Βιολογίας Κυττάρου και Βιοφυσικής (ΒΚκΒ), 
2οςΌροφος, στοΤμήμα Βιολογίαςτου ΕΚΠΑ, καθώς και 
στην Αίθουσα του ΔΠΜΣ Προγράμματος «Διδακτική της 
Βιολογίας», εξοπλισμένη με βιντεοπροβολέα και υπολο¬ 
γιστές στο ισόγειο της Σχολής θετικών Επιστημών του 
ΕΚΠΑ κτήριο I Φαρμακευτικού Τμήματος επίπεδο +4 
αίθουσες Νο 7 και Νο 5. 

Η διοικητική και γραμματειακή υποστήριξη του ΔΠΜΣ 
γίνεται από τη Γραμματεία του Τμήματος Βιολογίας. 

Η χρηματοδότηση του ΔΠΜΣ μπορεί να προέρχεται 
από: 

- τον προϋπολογισμό του Εθνικού και Καποδιστριακού 
Πανεπιστημίου Αθηνών και των συνεργαζόμενων για 
την οργάνωση του φορέων σύμφωνα με το άρθρο 43, 

- τον προϋπολογισμό του Υπουργείου Παιδείας, Έρευ¬ 
νας και Θρησκευμάτων, 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) 

- κάθε άλλη νόμιμη πηγή. 

Κατά τη λήξη της θητείας της ΣΕ, με ευθύνη του απερ¬ 
χόμενου Διευθυντή, συντάσσεται αναλυτικός απολογι¬ 
σμός του ερευνητικού και εκπαιδευτικού έργου και των 
λοιπών δραστηριοτήτων του Π.Μ.Σ., ο οποίος κατατί¬ 
θεται στο Τμήμα Βιολογίας του ΕΚΠΑ (παρ. 2, άριθμ. 44, 
ν. 4485/2017). Ο εν λόγω απολογισμός με ευθύνη της 
Κοσμητείας αποστέλλεται αμελλητί στα μέλη της ΕΣΕ 
(παρ. 5, άριθμ. 44, ν. 4485/2017). 

Η εσωτερική και εξωτερική αξιολόγηση του ΔΠΜΣ θα 
γίνεται σύμφωνα με τις διατάξεις του άρθρου 44 του 
ν. 4485/2017. 

Άρθρο 11 

Ανάθεση διδασκαλίας/διδάσκοντες στο ΔΠΜΣ 

Οι διδάσκοντες του ΔΠ ΜΣ, προέρχονται, τουλάχιστον 
κατά 80%, από: 

- μέλη Δ.Ε.Π. των συνεργαζόμενων Τμημάτων, 

- μέλη Ε.Ε.Π., Ε.ΔΙ.Π. και Ε.Τ.Ε.Π.των συνεργαζόμενων 
Τμημάτων, κατόχους διδακτορικού διπλώματος εκτός 
κι αν το γνωστικό τους αντικείμενο είναι εξαιρετικής και 
αδιαμφισβήτητης ιδιαιτερότητας για το οποίο δεν είναι 
δυνατή ή συνήθης η εκπόνηση διδακτορικής διατριβής, 

- ομότιμους καθηγητές (άριθμ. 69, ν. 4386/2016) και 
αφυπηρετήσαντα μέλη Δ.Ε.Π. των συνεργαζόμενων 
Τμημάτων, 


- διδάσκοντες σύμφωνα με το π.δ. 407/1980 (Α' 112), 

- επιστήμονες αναγνωρισμένου κύρους είτε κάτοχους 
διδακτορικού διπλώματος είτε υποψήφιους διδάκτο¬ 
ρες είτε εξαιρετικής τεχνικής εμπειρίας, οι οποίοι μπο¬ 
ρεί να απασχολούνται ως ακαδημαϊκοί υπότροφοι με 
απόφαση της Συνέλευσης και πράξη του Προέδρου του 
οικείουΤμήματοςγιατη διεξαγωγή διδακτικού, κλινικού 
και ερευνητικού έργου, καθοριζόμενου με τη σύμβαση 
που υπογράφεται μεταξύ του ακαδημαϊκού υποτρό¬ 
φου και του Πρύτανη του οικείου ΑΕΙ. (παρ. 7, άριθμ. 
29, ν. 4009/2011). 

Με αιτιολογημένη απόφαση της Ειδικής Διατμηματι- 
κής Επιτροπής ανατίθεται διδασκαλία σε: 

- μέλη ΔΕΠ άλλων Τμημάτων του ίδιου ή άλλου ΑΕΙ, 

- επισκέπτες καταξιωμένους επιστήμονες απάτην ημε¬ 
δαπή ή την αλλοδαπή, που έχουν θέση ή προσόντα κα¬ 
θηγητή ή ερευνητή σε ερευνητικό κέντρο, καλλιτέχνες ή 
επιστήμονες αναγνωρισμένου κύρους με εξειδικευμένες 
γνώσεις ή σχετική εμπειρία στο γνωστικό αντικείμενο 
του ΔΠΜΣ, σχολικούς συμβούλους με Διδακτορικό, 

- επισκέπτες μεταδιδακτορικούς ερευνητές, Έλληνες ή 
αλλοδαπούς νέους επιστήμονες, κάτοχους διδακτορικού 
διπλώματος (παρ. 7, άριθμ. 16, ν. 4009/2011) ή γίνονται 
νέες προσλήψεις/συμβάσεις σύμφωνα με τα ανωτέρω 
(παρ. 1,2, 5 και 6, άριθμ. 36, ν. 4485/2017). 

Η ανάθεση διδασκαλίας μαθημάτων, σεμιναρίων και 
ασκήσεων του ΔΠΜΣ γίνεται ύστερα από εισήγηση της 
ΣΕ και έγκριση της Ειδικής Διατμηματικής Επιτροπής. 

Επιπλέον, η ΣΕ με απόφασή της, έχοντας υπόψη την 
εισήγηση του Διευθυντή του Δ.Π.Μ.Σ., μπορεί να καλέσει, 
ως επισκέπτες, καταξιωμένους επιστήμονες που έχουν 
θέση ή προσόντα καθηγητή ή ερευνητή σε ερευνητικό 
κέντρο, επιστήμονες αναγνωρισμένου κύρους με εξει- 
δικευμένες γνώσεις ή σχετική εμπειρία στο γνωστικό 
αντικείμενο του Δ.Π.Μ.Σ. από την ημεδαπή ή την αλλο¬ 
δαπή, σύμφωνα με τα οριζόμενα στο άρθρο 36, παρ. 5 
του ν. 4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

I 

=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 


ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστότοπος: νννννν.θ 

Πληροφορίες σχετικά με την λειτουργία 
του ιστότοπου: Γΐ6ΐρά6$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ)ΙΤ135ΐ6Γ.6ΐ@β1.9·' 

Πληροφορίες για γενικό πρωτόκολλο 
και αλληλογραφία: 9ΐ'3πππ3ΐθί3@θ1.9Γ 


Μ 



1 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 































